Karabanovo
Karabanovo (vene Карабаново) on linn Venemaal Vladimiri oblastis Aleksandrovi rajoonis. Asub Šerna lisajõe Seraja ääres, 128 km Vladimirist loodes ja 9 km Aleksandrovist lõunas. Asulat on kirjalikes allikates esmamainitud 1630. aastal ja see sai nime Karabanovite aadlisuguvõsa järgi. 1871 sai raudteeühenduse Aleksandroviga. 1938. aastal sai linnaõigused. 1970. aastal oli linna elanike arv 18 532.